གསལ་བཤད།ཕྲན་གྱིས་དེ་སྔོན་བྲ་ཏིའི་སུམ་རྟགས་ལ་སློབ་སྦྱོང་བྱེད་ཞོར།གཞུང་དེའི་རྩོམ་པ་པོ་བྲ་ཏི་དགེ་བཤེས་རིན་ཆེན་དོན་གྲུབ་ཀྱི་རྣམ་ཐར་བཙལ་འཚོལ་ཞུས་ཀྱང་ཞལ་གསལ་བ་ཞིག་མ་རྙེད།ཉིན་ཞིག་རིག་པའི་གྲོགས་པོ་ན་ག་སངས་རྒྱས་བསྟན་དར་ལགས་ལ་དེའི་སྐོར་ཞུ་སྐབས།ཁོང་གིས་གཤམ་གསལ་བྲ་ཏི་དགེ་བཤེས་རིན་ཆེན་དོན་གྲུབ་ཀྱི་ལོ་རྒྱུས་བྲིས་མ་ཞིག་གནང་བྱུང་།ལོ་རྒྱུས་འདིའི་མཇུག་ཏུ།ལོ་རྒྱུས་འདི་ཟིན་བྲིས་དགོད་སྟངས་དང་ཁུངས་ལུང་གསུངས་འདུག་ཀྱང་།དེ་ལྟར་དགོད་མཁན་གྱི་མཚན་མི་གསལ།འོན་ཀྱང་ལོ་རྒྱུས་འདིར་ཞིབ་ཆ་གང་ཙམ་འདུག་སྟབས་གཞན་ལ་ཕན་སྲིད་པར་མ་ཟད།རྩ་བརླག་ཏུ་སོང་ན་ཕངས་སྙམ་སྟེ་ཕྲན་གྱི་ཟིན་བྲིས་ནང་བཀོད་པ་ལགས།